CELEX: 62011TN0126
Language: hu
Date: 2011-03-03 00:00:00
Title: T-126/11. P. sz. ügy: A Közszolgálati Törvényszék F-1/10. sz., Marcuccio kontra Bizottság ügyben 2010. december 14-én hozott ítélete ellen Luigi Marcuccio által 2011. március 3-án benyújtott fellebbezés

16.4.2011   
            
            
               HU
            
            
               Az Európai Unió Hivatalos Lapja
            
            
               C 120/17
            
         A Közszolgálati Törvényszék F-1/10. sz., Marcuccio kontra Bizottság ügyben 2010. december 14-én hozott ítélete ellen Luigi Marcuccio által 2011. március 3-án benyújtott fellebbezés
   (T-126/11. P. sz. ügy)
   2011/C 120/39
   Az eljárás nyelve: olasz
   
      Felek
   
   
      Fellebbező: Luigi Marcuccio (Tricase, Olaszország) (képviselő: G. Cipressa ügyvéd)
   
      A másik fél az eljárásban: az Európai Bizottság
   
      A fellebbező kérelmei
   
   A fellebbező azt kéri, hogy a Törvényszék:
   
               —
            
            
               mindenképpen helyezze hatályon kívül a megtámadott ítéletet annyiban, amennyiben az első fokon eljárt bíróság: a) elfogadhatatlannak nyilvánította a fellebbező által előterjesztett bizonyos kérelmeket; b) más kérelmeket elutasított azon az alapon, hogy azok közvetlenül kapcsolódtak az elfogadhatatlannak nyilvánított kérelmekhez; c) a fellebbezőt kötelezte saját költségei viselésére;
            
         
               —
            
            
               állapítsa meg, hogy a fellebbező összes kérelme teljes egészében és kivétel nélkül elfogadható;
            
         
               —
            
            
               elsődlegesen teljes egészükben és kivétel nélkül adjon helyt mindazon kérelmeknek, amelyeket az első fokon eljárt bíróság elfogadhatatlannak nyilvánított vagy elutasított, oly módon, hogy azon kérelmeket, amelyeket a jelen eljárásban kifejezetten megismételtnek kell tekinteni, jogi hatásukat tekintve részben a megtámadott ítélet, részben a jelen fellebbezés folytán meghozandó új ítélet rendelkezései alapján fogadja el;
            
         
               —
            
            
               az alperest kötelezze arra, hogy a fellebbezőnek fizesse meg a nála a jelen jogorvoslati eljárás során, bármely fokon eljárt bíróság előtt felmerült költségeit;
            
         
               —
            
            
               másodlagosan utalja vissza az ügyet a Közszolgálati Törvényszék más összetételű tanácsa elé, hogy az ismét határozzon az ügy érdeméről, a jogellenesen elfogadhatatlannak nyilvánított, valamint az ennek következtében jogellenesen elutasított kérelmekről.
            
         
      Jogalapok és fontosabb érvek
   
   A jelen fellebbezés a Közszolgálati Törvényszék 2010. december 14-i ítélete ellen irányul. Ezen ítéletben a Közszolgálati Törvényszék részben elutasította azt a keresetet, amely a különböző orvosi költségek rendes mértékű megtérítését megtagadó határozat, valamint az ugyanezen orvosi költségek kiegészítő, vagyis 100 %-os mértékű megtérítését megtagadó határozat megsemmisítésére, továbbá a Bizottságnak a fellebbező részére orvosi költségek címén bizonyos összeg megfizetésére való kötelezésére irányult.
   A fellebbező fellebbezésének alátámasztására három jogalapra hivatkozik:
   
               1.
            
            
               Az első jogalap a megtámadott ítélet jogellenességére vonatkozik, a kereset tárgyát és a Bizottság által felhozott elfogadhatatlansági kifogások tekintetében;
            
         
               2.
            
            
               A második jogalap az Európai Unió tisztviselői személyzeti szabályzata 90. és 91. cikkének hibás és ésszerűtlen értelmezésére és alkalmazására vonatkozik, valamint az idevágó ítélkezési gyakorlat logikátlan figyelmen kívül hagyására;
            
         
               3.
            
            
               A harmadik jogalap az indokolás teljes hiányára vonatkozik, különösen a vizsgálat hiányára, a tényállás valamint a fellebbező kérelmeinek kiforgatására és elferdítésére.